S-508/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 10. júlí 2018, á hendur „B-kk-þgf A-kk-þgf Ó-kk-þgf, kt. [...], […], Reykjavík fyrir eftirfarandi fíkniefnalagabrot:

I.

Með því að hafa laugardaginn 18. júní 2016, að [...] í Reykjavík, haft í vörslum sínum í sölu- og dreifingarskyni 576,90 grömm af kannabisstönglum og 909,50 grömm af kannabislaufum, og hafa um nokkurt skeið fram til þess dags ræktað greindar plöntur. Lögregla fann kannabisplönturnar og kannabislaufin við leit í húsnæðinu.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Með því að hafa laugardaginn 18. júní 2016, að [...] í Reykjavík, haft í vörslum sínum 2,70 grömm af kókaíni og 5,10 grömm af maríhúana sem lögregla fann við leit í húsnæðinu.

Telst þetta varða við 2. gr., sbr., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á 576,90 g af kannabisstönglum, 909,50 g af kannabislaufum, 2,70 g af kókaíni og 5,10 g af maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1989. Sakaferill hans hefur ekki áhrif á ákvörðun refsingar í máli þessu.

Með hliðsjón af greiðri játningu ákærða og sakarefni þessa máls þykir refsing ákærða hæfilega ákveðin fangelsi í 35 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er gert upptækt til ríkissjóðs 576,90 g af kannabisstönglum, 909,50 g af kannabislaufum, 2,70 g af kókaíni og 5,10 g af maríhúana sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef V-kk-ef lögmanns, 105.400 krónur, að meðtöldum virðisaukaskatti.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf A-kk-nf Ó-kk-nf, sæti fangelsi í 35 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækt er gert til ríkissjóðs 576,90 g af kannabisstönglum, 909,50 g af kannabislaufum, 2,70 g af kókaíni og 5,10 g af maríhúana.

Ákærði greiði málsvarnarþóknun skipaðs verjanda síns, Ó-kk-ef V-kk-ef, 105.400 krónur.

B-kk-nf S-kk-nf S-kk-nf